Ozračena dvojica radnika iz Fukušime 
Radnici su izloženi radijaciji dok su radili na remontu pumpi za hladjenje u reaktoru 3 nuklearne elektrane Fukušima
Japanske vlasti saopštile su da su dvojica radnika koji rade na opravci oštećene nuklearke Fukušima primljena u bolnicu sa ranama na nogama, posle izloženosti visokom stepenu radijacije. Kako je saopšteno, trojica radnika izložena su radijaciji dok su radila na remontu pumpi za hladjenje u reaktoru 3 nuklearne elektrane Fukušima, koji se smatra najopasnijim od šest reaktora, zato što se u njemu kao gorivo delimično koristi i nestabilni plutonijum. Šef kabineta japanskog premijera, , izjavio je da su trojica muškaraca postavljala električne kablove u podrumu zgrade reaktora, kada su dvojica ugazila u kontaminiranu vodu koja im je prsnula u čizme i dotakla kožu na nogama. Dvojica radnika su transportovana u bolnicu koja ima adekvatnu opremu za takve slučajeve. Rad na remontu elektrane je nastavljen ranije danas, a opasna radijacija izlazi iz reaktora od kada su sistemi za hladjenje zakazali za vreme katastrofalnog zemljotresa i cunamija 11. marta. Radijacija je otkrivena u pijaćoj vodi u Tokiju i drugim oblastima, što je izazvalo paničnu kupovinu flaširane vode u prestonici. Vlasti su danas podelile 240.000 flaša vode u Tokiju porodicama sa decom mladjom od godinu dana, dan pošto se saznalo da je koncentracija radioaktivnog joda u javnom vodovodu dvostruko veća od dozvoljenog nivoa za bebe. Od tada je radijacija u tokijskoj vodi opala na bezbedni nivo, ali je isti indikator porastao na nivo opasan za decu mladju od godinu dana u dva obližnja grada – Kavagučiju i Macudu. U severoistočnom Japanu, američki ambasador Džon Rus nastojao je da uteši Japance koje je cunami proterao iz njihovih kuća. “Ovde sam svedok humanosti na najvišem nivou. Stanovnici moje zemlje, SAD, su uz vas, u mislima i molitvama”, poručio je Rus. Japanska policija saopštila je da je posle cunamija i zemljotresa potvđjeno 9.700 smrtnih slučajeva, a 16.500 ljudi i dalje se vodi kao nestalo. Oko 300.000 ljudi još živi u skloništima Novi ekonomski podaci pokazuju da je Japan beležio značajan rast izvoza pre zemljotresa i cunamija koji su se dogodili 11. marta, ali da će se sada to po svemu sudeći promeniti. Brojke, koje se tiču trgovine u februaru, pokazuju da je izvoz japanske robe skočio za 9 odsto, i dostigao ukupnu vrednost od 69 milijardi dolara. Ministarstvo finansija smatra da je do toga došlo zbog povećanje potražnje širom Azije, gde je izvoz bio veći za 12 odsto. Najviše je porastao izvoz u Kinu, čak 29 procenata, ali se očekuje da napredak bude zaustavljen zbog zemljotresa i cunamija, koji su oštetili puteve i železnicu, doprinevši i zatvaranju brojnih fabrika, koje sada ne mogu da dođu do delova. Nekoliko zemalja najavilo je zabrane i ograničenja uvoza poljoprivrednih proizvoda iz Japana, pošto je otkrivena radijacija na povrću uzgajanom u blizini oštećene nuklearne elektrane. Japanska vlada juče je objavila da bi ukupna šteta od dve katastrofe mogla da dostigne 309 milijardi dolara.